
Utdanning dokumentert i vedlegg 2
SØKNAD
Søknaden er sett opp tematisk og omfattar perioden 1972-1999. I den tematiske framstillinga har eg lagt vekt på å få fram dei oppgåvene eg har hatt og det arbeidet eg har gjort i høve til kriteria for førstelektorkompetanse (Reglement for opprykk til stilling som førstelektor, fastsett av KUF 1. februar 1995):
"Vurderingene skal bygge på:

- 
Vitenskapelige arbeider

- 
Ledelse og deltaking i forskningsprosjekt, forsøks- og utviklingsarbeid

-
Utarbeiding av lærebøker, kompendier, forelesningshefter, 
laboratorieøvinger, audivisuelle hjelpemidler

- 
Pedagogisk virksomhet/undervisningserfaring fra universitet og høgskoler


eller særlig relevant virksomhet/erfaring fra andre skoleslag


Dokumentert kunstnerisk virksonhet og faglig utviklingsarbeid innenfor det 


aktuelle arbeidsfelt

-
Oppbygging og ivaretaking av vitenskapelige samlinger".
1.
Utdanning
Som det går fram av personalia, avslutta eg samfunnsvitskapleg embetseksamen av høgare grad, Universitetet i Oslo, våren 1994. Tittelen på hovudfagsarbeidet mitt var "De ulike lærerkategoriers virksomhet i tilknytning til allmennlærerutdanningens yrkesfaglige veiledning". Hovudfagsarbeidet er ein analyse av tilhøvet mellom formuleringar og realiseringa eller utøvinga av den yrkesfaglege rettleiinga i allmennlærarutdanninga. Stikkord: læreplanteori, organisasjonsteori og teori (forklaringar) om lærarkvalifisering.
2.
Vitskapleg røynsle
a)
FoU-rapportar og andre dokumentasjonsformer
Parallelt med hovudfagsstudiet i pedagogikk var eg i ein periode engasjert som forskingsassistent i 2/3 stilling på prosjektet Læringsstrategier i lærerutdanningen ved Senter for lærerutdanning og skoleteneste, Universitetet i Oslo. I den samanhengen forfatta eg saman med Anders Isnes artikkelen Veien blir til mens du går, ein kasuistikk av ein av dei lærarstudentane som vart følgd opp i prosjektet med intervju og observasjonar. Artikkelen vart presentert på eit symposium på Nasjonal fagkonferanse i pedagogikk, oktober 1993. Vedlegg 3 (publikasjonsliste nr. 1)
Dei resterande publikasjonane, som dannar grunnlag for søknaden om opprykk til 1. lektor, er i hovudsak utarbeidde gjennom FoU-ressursen eg har hatt som del av stillinga som høgskulelektor ved Høgskulen i Sogn og Fjordane. Studieåret 1994/95 var eg m.a. engasjert i eit eksternt finansiert evalueringsarbeid som omfatta "Vurdering av prosjekt for 6-åringar og skulefritidsordninga i Sogndal kommune". Resultatet av dette arbeidet er dokumentert gjennom rapporten "6-åringen på veg til skulen" (R-Nr 1/95). Vedlegg 4 (publikasjonsliste nr. 2)

I samarbeid med høgskulelærar Sissel Brunsvik (Høgskulen i Sogn og Fjordane) og høgskulelektor Ida M. Knudsen (Høgskulen i Bergen) har eg i ein 4-årsperiode vore med på å utvikle eit fjernundervisningsstudium innan profesjonsutdanning. Røynslene får dette arbeidet er nedfelt i rapporten "Ingen veg tilbake!" Pedagogikk og teknologi i samspill. Utvikling av et fjernundervisningsstudium innen profesjonsutdanning. (R-Nr. 5/1998). Vedlegg 5 (publikasjonsliste nr. 3)

I prosessen med å utvikle fjernundervisningsstudiet har vi ved fleire høve presentert erfaringar og kunnskap knytta til dette arbeidet. I denne samanhengen vel eg å trekke fram presentasjon av "paper" ved Nordisk forening for pedagogisk forskning. 25 år Jubileumskongress, 6.-9. mars 1997 i Gøteborg. Vedlegg 6 (publikasjonsliste nr. 4)
Prosjektet vart og lagt fram gjennom sesjonsbidrag på Norsk konferanse om utdanning og læring, ein konferanse om nye utdannings- og læreformer ved bruk av informasjonsteknologi ved NTNU, Trondheim 19.-21. april 1996.

Etter invitasjon til symposium som stønad til engelskspråkleg publikasjon av norsk FoU om fjernundervsning i regi av Sentralorganet for fjernundervisning (SOFF), utarbeidde vi eit paper kalla "Distant but yet close!". Experiences using satellite based training of primary school and preschool teachers in Norway. Vedlegg 7 (publikasjonsliste nr. 5) 

I samarbeid med høgskulelektor Ida M. Knudsen (HiB) har eg utforma "abstract" til 19th World Conference On Open Learning And Distance Education, June, 20-24, 1999 i Wien, Østerrike. (Status for framlegg ukjend pr. dato). Vedlegg 8
Studieåra 1998/1999 og 1999/2000 har eg hatt 50 % FoU-ressurs knytta til eit profesjonsforskingsprosjekt initiert av styret for Høgskulen i Sogn og Fjordane. Prosjektet er eit samarbeidsprosjekt mellom Avdeling for helsefag og Avdeling for lærarutdanning. Fagleg rettleiar i prosjektet er professor II ved høgskulen, Dr. philos Edvard Befring. I samarbeid med høgskulelektor Randi Skår og høgskulelektor Marit Solheim har eg utarbeidd ei prosjektskisse med førebels tittel "Profesjonsutdanningar mellom kunnskapsmakt og handlingstvang". Som prosjektleiar presenterte eg prosjektet gjennom framlegg av "paper" på Nordisk forening for pedagogisk forskning. 27. kongress 11.-14. mars 1999 i København. Vedlegg 9 (publikasjonsliste nr. 6 ) 
I første fase av profesjonsforskingsprosjektet har eg gjennomført ein pilotstudie eller kartlegging av læringskonteksten i lærar - og sjukepleieutdanninga. I denne samanhengen har eg m.a. observert 40 undervisningsøkter og gjennomført intervju med 8 studentar frå dei to utdanningane. Arbeidet er no i analysefasen, og resultatet vil bli presentert gjennom ein delrapport som er tenkt ferdigstilt i juni 1999. Rapporten har tittelen Kunnskapskjelder i to profesjonsutdanningar. Kartlegging av læringskonteksten i lærar- og sjukepleieutdanninga. Rapporten vil bli ettersendt som vedlegg 10 (publikasjonsliste nr. 9)

Komande studieår er eg og oppnemnd som medlem av ei arbeidsgruppe som har fått i oppgåve å evaluere førskulelærarutdanninga ved avdelinga på bakgrunn av dei erfaringane ein har hausta etter omlegginga i 1997. Vedlegg 11

b)
Kunnskap og deltaking i FoU
I perioden 1996/97- 1990 var eg kommunal prosjektleiar i "Forsøk med pedagogisk tilbod til 6-åringar"; eit landsomfattande 4-årig forsøk som omfatta 42 kommunar frå heile landet. Forsøket vart gjennomført i skular og barnehagar, og vart leia av Familie- og forbrukardepartementet og Utdannings- og forskingsdepartementet i samarbeid. Forsøket vart vurdert av Volda lærarhøgskule/Møreforsking. Som kommunal prosjektleiar hadde eg arbeidsoppgåver i høve til sekretariatet og vurderingsinstansen for forsøket sentralt og i høve til kommuneadministrasjonen og medarbeidarane i forsøket lokalt. Oppgåvene var m.a. knytt til: administrativt arbeid, samarbeid og rettleiing, planleggings- og vurderingsarbeid, datainnsamling, rapportskriving og informasjon. Vedlegg 12
I eigenskap av stillinga som kommunal prosjektleiar søkte eg og fekk tildelt midlar frå  Barne- og familiedepartementet sitt forsøk med lokale utviklingsarbeid i barnehagane i Sogn og Fjordane til å gjennomføre eit utviklingsarbeid i samarbeid med fire styrarar i ulike barnehagar i Sogndal kommune. Resultatet av dette arbeidet ligg føre i rapporten "Kulturanalyse, Sogndal kommune".
Frå 1. januar - 31. september 1993 var eg tilsett som forskingsassistent i forskingsprosjektet "Læringsstrategier i lærerutdanningen" ved Senter for lærerutdanning og skoleteneste, Univerisitetet i Oslo (jf. omtale også under punkt 1a). Dette var eit tverrfagleg samarbeidsprosjekt mellom pedagogar, fagdidaktikarar og øvingslærar ved SLS. Intensjonen med prosjektet var å skape ei plattform for forsking og utvikling i samarbeidsfeltet mellom praktisk pedagogikk, naturfagdidaktikk, engelsk fagdidaktikk og praksisopplæring. Arbeidet var organisert rundt fem delprosjekt med basis i eit sett felles problemstillingar. Prosjektet var m.a. finansiert gjennom Program for utdanningsforsking 1992-94. Som forskingsassistent var eg med på å utvikle spørjeskjema, intervjuguidar og observasjonsinstrument som vart nytta i datainnsamlinga. Eg gjennomførte hovudtyngda av observasjonane i prosjektet. Observasjonsstudiane hadde fokus på studentundervisning i utvalde ungdomsskular og vidaregåande skular i Oslo. I tillegg var eg med å intervjue fleire av informantane i prosjektet. Vedlegg 12
c)
Rettleiing
I samarbeid med høgskulelektor Johs. Thaule, Høgskulen i Sogn og Fjordane gjennomførte eg våren 1998 kurs i kollegarettleiing ved Slåtten skule, Førde. I etterkant av kurset hadde vi oppfølging og rettleiing av personalet både i skule og i skulefritidsordninga ved denne institusjonen. Vedlegg 12 
Eg syner og til punkt 3b og 3c, der eg har dokumentert undervisningsoppgåver og etterutdanningsverksemd relatert til fagområdet rettleiing. I tillegg syner eg til punkt 3c, der eg dokumenterer fagplanarbeid knytta til pedagogisk rettleiing.

Våren 1999 har eg vore Høgskulen i Sogn og Fjordane sin representant i ei arbeidsgruppe, oppnemnd av Fylkesmannen i Sogn og Fjordane i samarbeid med Statens Utdanningskontor. Mandatet til gruppa har vore å utvikle mål, prinsipp og aktuelle fagområde for IKT-støtta læring - innan ramma av eit samarbeidsprosjekt mellom fylkesmannsembeta i Sogn og Fjordane, Oppland og Rogaland. I tillegg til å vere medlem av arbeidsgruppa, har eg og hatt rettleiingsfunksjon med tanke på å utvikle eit nærare samspel mellom pedagogikk og teknologi i prosjektet.

3.
Pedagogiske kvalifikasjonar
a)
Røynsle frå skulen
Samla har eg 13 års praksis frå arbeid i spesialskule for psykisk utviklingshemma, barne- og ungdomsskule. I tillegg har eg arbeidd 5 år som øvingslærar ved Sogndal lærarhøgskule. Vedlegg 12
b)
Røynsle frå høgskule
Sidan 1993 har eg vore tilsett ved Sogndal lærarhøgskule (frå 1994 Høgskulen i Sogn og Fjordane). Frå 1. august 1994 har eg hatt fast tilsetjing i undervisningsstilling i pedagogikk. I denne tida har eg hatt undervisningsoppgåver knytta til både grunnutdanninga og etter - og vidareutdanning ved institusjonen:

- undervisning ved Desentralisert førskule- og allmennlærarutdanning, Florø og Sandane. (Grunnutdanning)

- undervisning allmennlærarutdanninga

- fagleg ansvar og undervisningsoppgåver knytta til 10 vekttalseining i Pedagogisk rettleiing. (Sogndal og Førde)

- fagleg ansvar og undervisningsoppgåver i samband med avvikling av 3 vekttalskurs for lærarar, førskulelærarar, helse- og sosialpersonell

- fagleg ansvar og undervisningsoppgåver knytta til 3 vekttalskurs for rektorar/seniorrettleiarar som del av programmet for Ledelse- og utvikling i skolen (LUIS-programmet)
- undervisningsoppgåver knytta til vidareutdanningstilbod i "Pedagogisk arbeid på småskuletrinnet" I og II (10 + 10 vekttal). Desse studietilboda har vore organiserte både som ordinære studium ved høgskulen og som fjernundervisning. Det første studieåret i tilbodet gitt som fjernundervisning vart evaluert av Telenor FOU i samarbeid med SMI. Evalueringsrapporten ligg føre som vedlegg 13                        

c)
Etterutdanningsverksemd
I tillegg til undervisningsoppgåvene ved høgskulen har eg i perioden 1993-1999 hatt ei rad etterutdanningskurs for ulike målgrupper, spesielt lærarar, førskulelærarar, styrarar og rektorar. Tema for desse kursa har i hovudsak vore retta inn mot pedagogisk arbeid på småskuletrinnet og pedagogisk rettleiing. Denne verksemda kan og utvidast til å omfatte foredrag på konferansar av ulik karakter; m.a. kan nemnast foredrag på dagskonferanse i regi av Sogn og Fjordane lærarlag. Tittel på foredraget var "Pedagogrolla på det nye småskulesteget". Vidare kan nemnast foredrag om Skuleleiarrolla - kvardagsdilemma og organisasjonsutfordringar på kurset "Kvinner som skuleleiarar", arrangert av HSF i samarbeid med Statens utdanningskontor Sogn og Fjordane (1998). Vedlegg 14 
d)
Læremiddel
I samband med fjernundervisningstilbodet i "Pedagogisk arbeid på småskuletrinnet" I og II har eg m.a. utarbeidd læremiddel til både TV- og videoproduksjon. TV-sendingane eller satellittsendingane har i tillegg til sekvensar med forelesingar innslag av videoklipp, diskusjonar, telefonsamtalar, intervju med fagpersonar o.l.. Sendingane har også innslag av direkte kommunikasjon mellom studio, lærarane og studiegrupper på dei ulike sentra. Samtalane var avtala med studentgruppene i forkant av sendinga vart gjennomførde via konferansetelefon og bilettelefon. I det relativt omfattande videomaterialet frå sendingane (jf. publikasjonsliste nr. 11-14) kan vi finne døme på korleis sendingane vart brukte i dette studiet. Universitetets Mediesenter i Bergen (UMS) hadde ansvar for dei tekniske sidene ved sendingane og gjennomførde i tillegg opplæring for faglærarane både før og etter sending. Ved å bruke satellittsendingar var det mogeleg å produsere fortlaupande fagstoff, fange opp innspel frå studentgruppene og relatere til dagsaktuelt fagstoff. Eit døme frå satellittsendingane, samt eit videogram er lagt med søknaden som vedlegg. (Dessverre har eg berre eit eksemplar av kvar produksjon til gjennomsyn. Materialet må difor gå på omgang mellom medlemmene i kommisjonen). Ei viktig målsetjing ved produksjonen av satellittsendingane og videogramma har vore å utvikle eit konsept som ligg nært opp til vanlege undervisningssituasjonar. Vi har såleis ikkje teke mål av oss til å produsere "straumlinjeforma" sendingar. Eg gjer vidare merksam på at satellittsendinga og videogrammet, som er lagt ved søknaden, m.a. også dannar utgangspunkt for den eksterne evalueringa gjennomført av SMI (jf. vedlegg 13).

I tillegg til produksjon av TV- og videosendingar utarbeidde eg studiebrev som vart sende ut i forkant av sendingar og samlingar. Ved sidan av fagstoff inneheldt breva oppgåver til studiegruppene og øvingsoppgåver som skulle utførast på eigen praksisstad. Føremålet med studiebreva var å strukturere fagstoff og arbeidet til studentane, samt spore til aktivitet hjå den einskilde student og i studiegruppene. Vedlegg 15 (publikasjonsliste nr. 15-21)
e)
Fagplan og studieplanarbeid
I den tida eg har vore tilsett ved høgskulen har eg ved fleire høve vore med i grupper eller utval som har utarbeida fagplanar for ulike studium ved høgskulen. I denne samanhengen vel eg å løfta fram Fagplan for pedagogisk rettleiing. Denne planen er eit resultat av eit samarbeid mellom Avdeling for helsefag, Avdeling for samfunnsfag og Avdeling for lærarutdanning. Planen byggjer på Rammeplan for pedagogisk veiledning (KUF 04.11.1991) og Rammeplan for praksisveiledning innan helse- og sosialfag (KUF 07.06. 1995). Vedlegg 16 (publikasjonsliste nr. 22)
I tillegg har eg utvikla fagplan for 3 vekttalskurs i "Pedagogisk rettleiing for skuleleiarar/seniorrettleiarar" med utgangspunkt i Rammeplan for pedagogisk rettleiing og LUIS-programmet (Publikasjonsliste nr. 26)
I samarbeid med studieleiar og øvingslærar ved høgskulen har eg og vore med å utarbeide "Plan for praksis med rettleiing 1. studieår" med utgangspunkt i ny rammeplan for lærarutdanning (Publikasjonsliste nr. 25)
Vidare har eg utarbeida fagplan for både heiltidsstudium og fjernundervisningsstudium i "Pedagogisk arbeid på småskuletrinnet" II. Vedlegg 17 (publikasjonsliste nr. 23)

Frå 1. november 1991 til 31. oktober 1992 var eg tilsett i eit vikariat i Lærarutdanningsrådet. Arbeidet mitt var i hovudsak konsentrert om oppgåver i samband med endringar/revisjonar av fleire nasjonale rammeplanar/studieplanar. Eg hadde m.a. ansvar for å systematisere innkomne høyringsuttalar for Rammeplan for førskulelærarutdanninga. Som lekk i arbeidet med studieplanrevisjonane var eg og med som arrangør av fleire nasjonale fagkonferansar.

f)
Sensorarbeid 

I perioden 1993-1999 har eg hatt fleire sensoroppdrag ved andre høgskular. Høgskulen i Stavanger (førskulelærarutdanning), Høgskulen Stord/Haugesund (Pedagogisk arbeid på småskuletrinnet I og II), Høgskulen i Bergen (Pedagogisk arbeid på småskuletrinnet I og II), Høgskulen i Telemark (Pedagogisk arbeid på småskuletrinnet I), NKS/Høgskulen i Telemark (Pedagogisk arbeid på småskuletrinnet I og II), Høgskulen i Volda (Førskulelærarutdanning og PPU), Dronning Mauds Minne, Høgskule for førskulelærarutdanning (Pedagogisk arbeid på småskuletrinnet I og II).

g)
Pedagogisk innovasjonsarbeid
I søknaden har eg ved fleire høve (m.a. under punkt 2a, 3b og 3d) nemnt fjernundervisningsstudiet i "Pedagogisk arbeid på småskulesteget" II. Eg finn likevel grunn til å gjere greie for dette arbeidet særskilt. Tilbodet kom i gong 1995. Samla har vi gjennom tre år uteksaminert ca. 600 studentar med utgangspunkt i desse kurstilboda. 

På mange måtar var dette eit nybrottsarbeid; kurset har følgd ny sentral rammeplan (10+ 10 vekttal), er eit samarbeid mellom høgskulane i Bergen, Stord/Haugesund, Volda og Sogn og Fjordane (ODEL-samarbeidet), i tillegg til at vi i undervisningstilbodet har utvikla ulike arbeidsformer og fjernundervisningsteknologiar med hovudvekt på studentsamlingar, studiebrev og faste studiegrupper. Biletmedium  (TV, video og bilettelefon) er redusert noko frå første til tredje studieår og dels erstatta med web-basert undervisning (heimeside/e-post) for det siste kullet. Rapporten "Ingen veg tilbake" (vedlegg 5) gjer i hovudsak greie for erfaringane etter det første studieåret. Eg finn det difor naudsynt å fokusere endringar i teknologibruk gjennom dei tre studieåra særskilt.

Første undervisningsår. Hovudvekt på satellittsendingar og bilettelefon.
For det første kullet (1995-1996), la vi opp til ein studiemodell med 16 satellittsendingar frå Universitetets Mediesenter i Bergen til ca 60 studiesenter (Nornet). I tillegg vart det arrangert 2 helgesamlingar på 3 av høgskulane. Til rettleiing av studiegruppene vart det dette året utplassert ca. 16 bilettelefonar på studiesentra i samarbeid med Telenor forsking. Elles føregikk rettleiinga på konferansetelefon, faks og brev og ved at lærarane samla grupper distriktsvis.

Andre undervisningsår. Hovudvekt på satellittsendingar og video.

Året etter (1996-1997) vart satellittsendingane redusert til 10 med 6 videoutsendingar, samt 2 samlingar på høgskulane Agder, Stavanger, Bergen, Sogn og Fjordane og Volda. Rettleiing føregikk på konferansetelefon, noko mindre på bilettelefonar, faks, brev o.l.. Ein del grupper fekk og rettleiing ved personleg frammøte på høgskulane.

Tredje undervisningsår. Hovudvekt på video og web-basert undervisning.

For årets kull har vi redusert satellittsendingane til ei introduksjonssending, samt 4 utsende videogram. I tillegg har vi lagt inn 3 utvida samlingar. Nytt dette året, er at vi har nytta oss av internett, der vi har oppretta ei heimeside for kurstilbodet i regi av "Reidar-samarbeidet" ved Høgskulen i Bergen. Her har studentar frå data-avdelinga ved ingeniørutdanninga i samarbeid med lærarane utarbeida ei JAVA-plattform for undervisning.

I PAPS-studiet har nesten samtlege grupper kommunisert med sine rettleiarar på e-post. I samband med eksamensførebuingane har vi og prøvd ut diskusjonsforum og "chat"-grupper på internett. I løpet av januar møttes vi faglærarar i pedagogikk og studentgruppene til direkte kontakt på web tre gonger gjennom internett-tilkobla datamaskin. Kvar diskusjonsøkt varde ca. 1 time og vart gjennomført som eit supplement til oppgåveseminaret på heimesida vår. Vi la her inn rettleiingsgrunnlag for oppgåveløysing over alle tre vekene. Studentgruppene la inn svar og stoffet vart tilgjengeleg for samtlege grupper i studiet. På dei såkalla "chat"-gruppene hadde vi kvar veke ei deltaking på ca. 50 % av samtlege studiegrupper og aktiviteten var særs høg. Utskrifter av diskusjonane vart sende ut til samtlege grupper i etterkant. Utskriftene av web-snakk og studiemateriell utsendt i forkant og undervegs i samband med gjennomføringa er lagt ved som vedlegg 18 (publikasjonsliste nr. 21). Dessverre har vi så langt ikkje hatt høve til å systematisere erfaringane med denne undervisningsforma. Studentevalueringa av studiet viste positive tilbakemeldingar på denne undervisningsforma, og mange av studentane ytra ønskje om større omfang av denne typen aktivitet gjennom studiet generelt.

4
Utvals- og komitéarbeid

Sidan hausten 1998 har eg vore nestleiar/prodekanus i styret for Avdeling for lærarutdanning. Gjennom denne funksjonen blir eg og automatisk medlem av Høgskulerådet. I kraft av å vere prodekanus er eg og varamedlem av Det norske høgskulerådet og varamedlem i Nasjonalt profesjonsråd for lærarutdanning.

Frå 1. januar 1999 vart eg vald til leiar av Forskerforbundets forening for lærarutdanning (FFL) ved høgskulen. Studieåret 1997/1998 var eg pedagogikkseksjonens representant i referansegruppa for prosjektet "Internett i engelskundervisninga" og med i eit utval som skulle lage studieplan for eit vidareutdanningsstudium i Utdanningsadministrasjon (20 vekttal).

PUBLIKASJONSLISTE
1.
Ingrid Fossøy og Anders Isnes (1993). "Veien blir til mens du går". En studie 


av en lærerstudent i naturfag. I: G. Imsen, E. Skålvik, A. O. Telhaug (red):

